Książ
<s>Książ (poljski: Zamek Książ, njemački: Fürstenstein) je najveći dvorac u Šleziji nedaleko od grada Wałbrzycha u poljskom Donjošleskom vojvodstvu.</s>

<s>Poznat je kao jedna od rezidencija Adolfa Hitlera za vrijeme Drugog svetskog rata.</s>

<s>Historija i karakteristike</s>

<s>Książ je prvi put dokumentiran krajem 13. vijeka kao zamak vojvode od Świdnice i Jawora -Bolka I.</s>

<s>Krajem 15. vijeka za vladavine ugarskog kralja Matije Korvina, zamak počinje gubiti svoj obrambeni karakter i počinje se pretvarati u rezidenciju.</s><s>U tom periodu sagrađen je južni dio poznat kao Matijašev.</s>

<s>Od 17. vijeka vlasnik Książa je porodica Hochberg, njihov član Maximilian Hochberg izveo je između 1705. - 1742. prvu veliku dogradnju u baroknom stilu.</s>

<s>Druga velika rekonstrukcija dvorca izvedena je između 1908. - 1923. tad su izgrađena neorenesansna zapadna i sjeverna krila, toranj i oranžerija.</s>

<s>Posljednja velika rekonstrukcija dvorca napravljena je za Drugog svjetskog rata, kad su Nacisti 1941. rekvirirali Książ.</s>

<s>Radovi su bili naročito intenzivni između 1943. - 1945. kad je dvorac preuzela Organizacija Todt.</s><s>Iskopano je stotine metara podzemnih tunela ispod dvorca sve do okolnih brda.</s><s>Ni danas nije podpuno jasno s kojom namjenom, dali da u njima Hitler sigurno boravi, ili za proizvodnju nekih tajnih oružja?</s>

<s>Nakon rata između 1945. - 1946. dvorac je koristila Crvena armija.</s><s>Nakon tog je prepušten sam sebi, pa je teško ruiniran, to je potrajalo do 1956. kad je stavljen pod zaštitu konzervatora iz Wrocława.</s>

<s>Velika restauracija provedena je krajem 1970-ih i odtad je muzej.</s>

<s>Izvori</s>

<s>Vanjske veze</s>

<s>Książ Castle (službene stranice)</s>

<s>Poljska
Građevine u Poljskoj</s>

